ספור טיול הרגועים של קא"ו – יוני 2004  (או – מחווה לגתה)

ישבו פאוסט והשטן בקפה בונו הסגור – שעת בוקר מוקדמת וחמימה,
שבת, ה – 26 ביוני. 22 האופנועים והקטנועים נצנצו בעליזות כעיני השטן, בהביטו בפאוסט: "אני רואה שאתה שוב ממורמר". "נכון" – ענה פאוסט – "תראה את כל האנשים והנשים הללו – מפטפטים בזמן תדריך הבטיחות – עוד מעט יצאו לדרך בלי ששמעו ממה להזהר". "פאוסט, פאוסט – אינך רואה את היופי שבחופש להקשיב או לא – הרי חופש הוא שמו האמצעי של הדו"ג". 

ולאחר מחשבה הוסיף השטן – "אתה יודע מה – עיסקה – מכור לי נשמתך באם אראה לך דבר אחד ויחיד שאפשר רק להנות ממנו בטיול הזה". ופאוסט הנרגן הסכים.

"תראה פאוסט כמה הדרך יפה ומשתנה מנוף משורי לנוף הררי טרשי וקיצי משוח בפסי ירוק" – " אבל למה לא הכל ירוק – שטן?"
"תראה שטן, איך למרות כל ההסברים והתאום מראש, רק חלק קטן  מהקבוצה מבלה בבוסתן הגולן, מתרווח בבית הקפה או קוטף פטל ונקטרינות או סתם נמרח בפינות החמד במקום – 
וקרין, שטרחה להשיג מחיר קבוצתי ויחס יאה לאנשים ולדו"גים מסמיקה מבושה – אלו אנשים, אתה מבין" –
 "והחלק האחר, פאוסט ידידי, נסע על דו"גיו היפים למסעדה, לסעוד לבו על ארוחה מזרחית יאה – שכן זה הקסם שבבן האנוש – יכולת ההנאה"

"תראה שטן, איך בסוף דרך העפר, ביציאה מהבוסתן שברמת הגולן, עומדים כל האופנועים והקטנועים,  מוסתרים מעבר לפיתול האחרון – מאד מסוכן!"
"וכשראית אותם מתגלים בבת אחת מעבר לפיתול, פאוסט, ראיתי איך פיך נפער ולרגע השכינה היתה שרועה שם במפרץ שנפתח לכביש, מופיעה באחדות אחת של וראדרו הונדה, קטנוע בורגמן, דוידסון הארלי וטי מאתיים חמישים  סוזוקי – והאור
מוחזר בקסם סוריאליסטי מהשמש הצופה מעל"

"שלך נשמתי,שטן, בזכות אותו רגע של חסד בין עין זיון למחניים, כשגלגל האופנוע מצביע מטה לתחתית השבר הסורי אפריקאי העצום, תחושה של רכבת הרים עולה ויורדת שרק דו"ג יוצר והעולם עוצר מלכת – משאיר אותי שלם עם עצמי, ועם הצמחיה החומה-זהובה פרוותית טובלת באור הבוהק, מכסה - מלטפת את השבר שכל רגע עומד להתפוצץ".

כתב: אלחנן שרון

תודות:
- בטוח גרר: אופנוגרר – ובפרט לגולן על הנוכחות הנעימה.
- עזרה בתכנון המסלול: צביקה נחשון וקרין כהן
- פרסום הטיול – אורן קוסלובסקי (www.riders.co.il), אמיר שבתאי (http://www.bikesmagazine.co.il), ברוך כוכבי (http://www.motorcycle.org.il), יובל קנון וקוקי על הסוזוקי.
- הדפסת דפי תוכנית -  יובל קנון וגדי גורפינקל.
- ווסטים – אורן וענבר קוסלובסקי-קרנר
 - חובש: ז'אק סודאי 
- מובילה (בשיתוף) – קרין כהן
- מאסף – איציק בורד ושביט פלג
-  תמיכה לוגיסטית –  אלי שלזינגר ורוני פרגר
- מרשלים – אלכסנדר פז, משה בויארסקי, שביט פלג ותום רוטגר
- הערות קונסטרוקטיביות – דובי פלד וערן בן אליא
ואם שכחתי מישהו - סליחה 

אלחנן שרון